Case ID: 1194519
Sentence 0: İşin halları: Məhkəmənin hökmünə əsasən Məhkum 2 tanışı Məhkum1 ilə 18.10.2017-ci il tarixdə axşam vaxtlarında Hacıqabul şəhər 6 saylı tam orta məktəbin yaxınlığında söhbət edib Hacıqabul şəhər sakini X1 əmlakını quldurluq, yəni özgənin əmlakını ələ keçirmə məqsədi ilə hucuma məruz qalmış şəxsin həyatı və sağlamlığı üçün təhlükəli zorakılıqla və belə zorakılıq tətbiq ediləcəyi hədəsi ilə bağlı basqın etmək yolu ilə ələ keçirmək barədə razılığa gəlib, tamah niyyəti ilə, qabaqcadan əlbir olmuş bir qrup şəxs halında 19 oktyabr 2017-cı il tarixdə saat 22 radələrində bıçaqla silahlanaraq X1 yaşadığı Hacıqabul şəhəri, ünvan 4-də yerləşən evin yaxınlığına gəlib özləri ilə gətirdikləri idman papaqlarından düzəldilmiş maskaları başlarına keçirib qanunsuz olaraq həyətə daxil olduqdan sonra elektrik sayğacından evin elektrik təminatını kəsib evin qapısının yanına qayıdaraq orada gözləyən Məhkum1 həmin vaxtı sayğaca baxmaq məqsədilə evin qapısını açıb həyətə çıxan X1nın qızı X2 ağzını sol əliylə tutaraq, sonuncunun həyat və sağlamlığı üçün təhlükəli zorakılıq tətbiq edərək boğaz nahiyəsinə sağ əlində olan silah qismində istifadə etdiyi bıçağı dayayaraq sakit olmasını tələb edib ona sol saidin orta 1/3 hissəsinin arxa səthinin qançırı, sağ saidin arxa səthinin orta 1/3 hissəsi kimi dərəcəsinə görə sağlamlığa zərər vurmayan xəsarətlər yetirmiş, bu vaxt o, (Məhkum2) yaşayış sahəsi hesab olunan evə qanunsuz daxil olaraq evin ikinci mərtəbəsində olan X1nın boğaz nahiyəsinə silah qismində istifadə etdiyi bıçağı dayayaraq sonuncunun həyatı və sağlamlığıüçün təhlükəli zor tətbiq edərək ondan sakit olmasını tələb edib ona döş qəfəsinin ön səthində sol hissədə 1 və 2-ci qabırqalar nahiyəsinin sıyrığı, boyun nahiyyəsinin ön səthinin sıyrıqları kimi dərəcəsinə görə sağlamlığa zərər vurmayan xəsarətlər yetirmiş, lakin həmin vaxtı evdə olan X2nın 14.04.2006-cı il təvəllüdlü qızı X5 onun üzündə olan, maska kimi istifadə etdiyi idman papağını çıxartdıqda X5nın başını divara vurmaqla başın ənsə nahiyəsinin hematoması kimi dərəcəsinə görə sağlamlığa zərər vurmayan xəsarətlər yetirdikdən sonra ev sahibləri tərəfindən tanınacağından qorxub evdən çıxaraq Məhkum1la birgə qaçmışdır.